Бригада је у августу изашла из састава 2. крајишког корпуса и ушла у састав новоформиране Оперативне групе – 2 у склопу Првог крајишког корпуса. Заузела је одбрану на правцу Гламоч – Млиништа – Мркоњић Град. Дужност команданта бригаде преузео је Радослав Лакић, дотадашњи командант 1. батаљона војне полиције Првог крајишког корпуса. Приликом командантског извиђања почетком септембра, Радослава Лакића заробили су, а потом убили хрватски војници. У хрватској операцији Маестрал, 3. српска бригада је протерана с превоја Млиниште.